
SERVICIUL PLANIFICARE SPATIALA
U92007-006109/04.12.2007
REFERAT

privind aprobarea Planului Urbanistic de Detaliu „Construire cladire pentru locuinte P+2E+Er” str. Alunis, nr. 30, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U92007-006109/09.11.2007, prin care se solicită avizarea din punct de vedere urbanistic a Planului Urbanistic de Detaliu „Construire cladire pentru locuinte P+2E+Er” str. Alunis, nr. 30, Timişoara;
Având în vedere cerinţele Certificatului de Urbanism nr. 2297 din 24.04.2007;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Construire cladire pentru locuinte P+2E+Er” str. Alunis, nr. 30, Timişoara.
Documentaţia este iniţiată de fostul proprietar al terenului ACS LUDOVIC si ACS MARIOARA şi elaborată de firma de proiectare S.C. STUDIO ARTPLAN S.R.L., proiect nr. 50/2007.
Terenul propus pentru construire este situat în partea de sud a municipiului Timişoara, în intravilan, fiind delimitat de str. Alunis la sud, si de parcelele invecinate, proprietate privata, la nord, vest si la est.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul PUD „Construire cladire pentru locuinte P+2E+Er” str. Alunis, nr. 30, Timişoara nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
Terenul, in suprafata totala de 1079 mp, este proprietatea lui DURAIN CRISTIAN SAN si sotia DURAIN DANIELA MIRELA si este identificat prin C.F. nr. 1722, Chisoda, nr. cadastral 1254/633. In momentul de fata pe terenul studiat sunt construite: o locuinta unifamiliala P+M ce se doreste a fi mentinuta, urmand a primi functiunea de spatiu pentru servicii, birouri.
Prin prezenta documentaţie se propune realizarea unui imobil destinat locuinţelor colective în regim de P + 2E + Er, cu un număr de 11 apartamente preconizate a se realiza, pentru care a fost asigurat necesarul de locuri de parcare în incinta deţinută de beneficiari. 

Accesul la parcela se va realiza din drumul existent, conform Avizului Comisiei de Circulatie nr. TH2007-004923/18.10.2007. 

Se va realiza amenajarea unei zone de spatii verzi conform legislatiei in vigoare.
Indicii de construibilitate propusi prin documentatie sunt:

POT max. = 40 % 
CUT max. = 2
H propus = P+2E+Er
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL nr. 139/2007.

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu „Construire cladire pentru locuinte P+2E+Er” str. Alunis nr. 30, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

